text: Protesten mod grænsekontrollen er i gang i Sønderjylland
  23 april 2016 kl. 13.32
  Siden kl. 14 lørdag eftermiddag har nogle hundrede aktivister været på plads ved grænsen i Sønderjylland for at vise deres modstand mod den udvidede personkontrol.
  Demonstrationen blev indledt på Padborg station kl. 14. Bag protestarrangementet  står de tre organisationer Welcome To Denmark fra København, Flygtningeaktionen fra Århus og Reaktion fra Trekantsområdet og Sønderjylland, som kalder deres arrangement  »Kryds Grænsen« for en civil ulydighedsaktion.
  - Vi finder det uacceptabelt, at mennesker, der søger beskyttelse dør langs Europas grænser, siger arrangørerne, der vil trodse id-krav ved grænsen.
  Ifølge loven skal alle fremvise ID, hvis myndighederne forlanger det, men det har aktivisterne ikke tænkt sig at følge ved grænsen i dag.
  Det er ikke første gang, at der aktioneres mod den skærpede grænsekontrol. I januar protesterede svenske og danske aktivister i Kastrup Lufthavn I solidaritet med flygtninge uden ID.
   
  .
  .
  